
ОБЩИНА    ВРАЦА  

гр. Враца  3000, ул. “Стефанаки Савов” № 6, тел. 092/624581,  факс 092/627 085,  e - mail :  obshtinavr @ b - trust . org    


З А П О В Е Д
                                                                 № 859/ 03.06.2022 г.
На основание чл. 44, ал. 2 от Закона за местното самоуправление и местната администрация (ЗМСМА), чл. 107, ал. 1 и ал. 2 и чл. 108, ал. 1 и ал. 4 от ЗФВС,  чл. 13, ал. 1 до ал. 7 от Наредбата за условията и реда за използването на спортни обекти, собственост на Община Враца и за финансирането и подпомагането на физическата активност, физическото възпитание, спорта и спортно-туристическата дейност и в изпълнение на Решение  № 611 по Протокол № 38/26.04.2022 г. на Общински съвет – Враца,
Н А Р Е Ж Д А М:
I. Откривам процедура за провеждане на публично оповестен конкурс за отдаване под наем, за срок от 10 (десет) години, на спортен обект, публична общинска собственост, представляващ седем броя тенис кортове и 3 броя обслужващи сгради, находящи се в УПИ IV-12 и УПИ V-12, кв. 234, ул.„Васил Кънчов“ по регулационния  план на гр. Враца, част от Спортен комплекс „Христо Ботев“, гр. Враца. 
1. Определям начална конкурсна месечна наемна цена на спортния обект в размер на 1 540 лв. (хиляда петстотин и четиридесет лева) без ДДС, съгласно Решение № 611 по Протокол                    № 38/26.04.2022 г. на Общински съвет - Враца.
2. Определям начален конкурсен размер на средствата на инвестиционната програма за ремонт и обновяване на спортния обект, възлизащ на 50 000 лв. (петдесет хиляди лева) без                 вкл. ДДС, съгласно Решение  № 611 по Протокол № 38/26.04.2022 г. на Общински съвет – Враца.
II. Определям следните изисквания към кандидатите:

Кандидатите може да са единствено спортни клубове, вписани в регистъра по чл. 9, ал. 1, т. 1 от ЗФВС, воден от министъра на младежта и спорта и развиващи дейност на територията на Община Враца, като същите нямат просрочени задължения към Община Враца, и следва да приложат следните документи, а именно:

 
1. План за ползване на спортния обект за първите 5 години от срока на договора за наем, който включва:

а/ прогнозни средства за поддръжка на обекта, съобразно неговото предназначение;

б/ прогнозни приходи от дейността, гарантиращи изпълнението на дейностите по б. „а“ и заплащането на наем за целия срок на действие на договора.

Посоченият план подлежи на актуализация за оставащия срок на действие на договора за наем не по-късно от 6 месеца преди изтичането на първия 5-годишен срок.

            2. Програма за управление на спортния обект, която предвижда:
а/ видовете спорт, които ще се практикуват на територията на спортния обект;

б/ подобренията по спортните съоръжения, които следва да бъдат извършени с цел модернизация и развитие на детско-юношеския спорт и любителския масов спорт, в това число и на спорта за хора с увреждания.

3. Програмата за управление на спортния обект, свързана с извършване на подобрения по спортните съоръжения, не може да предвижда размер на инвестициите по-нисък от 50 000 лв. (петдесет хиляди лева) без вкл. ДДС, които следва да се реализират през първите три години от срока на договора, съгласно план-график по типове дейности и сроковете за изпълнението на програмата, описан в предложената оферта.

III. Определям следните критерии за оценка на предложенията.

Критерии за оценка и начин на определяне на тежестта им в комплексната оценка - икономически най-изгодното предложение.

 Класирането да се извърши на база следните критерии:

1. К1 - Месечна наемна цена в лева без вкл. ДДС

 Кандидатите получават от 1 до 30 точки.

       Оценяването се извършва по  формулата:    К1 =   Ц (участник)  х 30

                                                                                             Ц (максимална)


където Ц (участник) е предложената от кандидата цена, а Ц (максимална) е най-високата предложена такава.
Тежест на критерия: N1= 0,30

    
2. К2 - Размер на инвестицията, свързана с извършване на подобрения по спортните съоръжения  в лева без вкл. ДДС

     Кандидатите получават от 1 до 70 точки. 

      Оценяването се извършва по формулата:  К2 =   И (участник)  х 70

                                                                                         И (максимална)


където И (участник) е предложеният от кандидата размер на инвестиция, а И (максимална) е най-високият предложен размер на инвестицията,  свързана с извършване на подобрения по спортните съоръжения

                  Тежест на критерия: N2= 0,70

Комплексната оценка на предложенията на допуснатите кандидати се извършва по  формулата: К=К1+K2
На първо място да бъде класиран кандидатът,  получил най-висока комплексна оценка К.

IV. Определям депозитна вноска за участие в конкурсната процедура в размер на               10 000.00 лв. (десет хиляди лева), вносима по сметка на Община Враца в Първа инвестиционна банка АД, клон Враца, BIC FINVBGSF, „Депозити и гаранции“ BG49FINV91503317551728.
V. Утвърждавам конкурсна документация, както следва:

1. Заявление за участие в конкурса – образец;

2. Обща Декларация - образец; 

3. Декларация за оглед на имот - образец;

4. Оферта с предложен размер на наемна цена и размер на предвидените инвестиции-образец;

5. Проект на договор за наем;

6. Правила за провеждане на конкурса.
VI. Право на участие в конкурса имат единствено субектите, отговарящи на изискванията, описани в т. II от настоящата заповед, които са представили до 17:00 ч. на 07.07.2022 г. в „Център за административно обслужване“ при Община Враца, запечатани в непрозрачен плик, документи, както следва:
1. Заявление за участие в конкурса- по образец;
2. Обща декларация - по образец; 
3. Декларация за оглед на имот - по образец;
4. Проект на договор попълнен без наемна цена и размер на инвестициите и подписан от участника, че е запознат и е съгласен с клаузите на същия;

5. Правила за провеждане на конкурса, подписани от участника;
6. Документ за закупена конкурсна документация - оригинал;
7. Документ за платена депозитна вноска – оригинал;
8. Изрично нотариално заверено пълномощно за участие в конкурса, когато кандидатът се представлява от пълномощник – заверено копие „вярно с оригинала“;
9. Оферта с предложен размер на наемна цена и размер на предвидените инвестиции- по образец;

10. Други относими към предложенията документи.
Важно!!! Върху запечатания плик задължително се отбелязват наименованието на обекта на конкурса  и точното наименованието и адресът на участника.

Участник, чийто плик не отговаря на горното изискване, се отстранява от конкурса, а пликът не се отваря.
Преди датата на провеждане на конкурса, комисията служебно проверява липсата на изискуеми и непогасени задължения към Община Враца и Държавата, както и регистрацията на кандидата в съответния регистър по чл. 9, ал. 1 от Закона за физическото възпитание и спорта. 
VII. Стойността на конкурсната документация е 30.00 лв. с включен ДДС и се внася в касата на „Център за административно обслужване“ при Община Враца. Същата се получава в „Център за административно обслужване“ при Община Враца след представяне на вносна бележка за закупуването ѝ.
VIII. Конкурсните предложения да се разгледат на 11.07.2022 г. от 10:00 ч. в сградата на Община Враца /Конферентна зала, етаж 3/.

1. Конкурсът да се проведе съгласно разпоредбите на чл. 110 от Закона за физическото възпитание и спорта, чл. 13 от Наредбата за условията и реда за използването на спортни обекти, собственост на Община Враца и за финансирането и подпомагането на физическата активност, физическото възпитание, спорта и спортно-туристическата дейност, при субсидиарно приложение на разпоредбите на Раздел III “Отдаване под наем“ от Правилника за прилагане на закона за физическото възпитание и спорта (ППЗФВС).

2. Оглед на имота може да се извърши след представяне на платежен документ за закупена конкурсна документация и депозит за участие, в присъствието на служител на Община Враца – всеки работен ден до 17:00 ч. на 07.07.2022 г.
IX. Определям четиринадесетдневен срок за работа на назначена от мен комисия за провеждането на конкурсната процедура. В този срок комисията да ми представи мотивиран доклад за утвърждаване.
X. Въз основа на резултатите от конкурса, ще издам заповед за класиране и определяне на спечелилия участник, или за прекратяване на конкурса. Заповедта се издава в 7-дневен срок от датата на утвърждаване на доклада и се обявява на официалната интернет страницата на общината, както и в сградата на общинска администрация, на място достъпно за всички заинтересовани лица.
XI. Договор, със спечелилия конкурса участник, ще се сключи в 14-дневен срок от влизане в сила на от влизането в сила на заповедта за определяне на наемател.
XII. Съобщение за провеждане на конкурса да се обяви в един местен ежедневник, в официалната интернет страница на Община Враца, както и в сградата на общинска администрация, на място достъпно за всички заинтересовани лица.
ПЕТЯ ДОЛАПЧИЕВА
ЗА КМЕТ НА ОБЩИНА ВРАЦА
(Съгл. Заповед № 852/31.05.2022 г.)
Изготвил:

Гл. юрисконсулт........................ /Г.Стоянов/

